nb en en en fr de da id da nb da da da da da da en en en
Jørgen Nordkamp 70 ÅR - Svanholm Cricketklub
Lørdag d. 7. juli 2012 kl. 22:24 af Henrik Pfaff
En af Svanholm Cricketklub´s trofaste medlemmer fyldte 70 år lørdag den 7. juli 2012. Jørgen Nordkamp var træner for 1.hold i en lang periode fra midten af 70´erne til midten af 80´erne – I denne periode vandt vi Danmarksmesterskabet adskillige gange.
Receptionen blev afholdt i Restaurant Krabbens hyggelige lokaler i Vallensbæk, hvor rigtig mange var mødt op for at hylde fødselaren.
Jørgens datter Line havde sørget for det hele – vi er mange der fortsat hursker Jørgen komme gående en tur rundt om banen på Brøndby Stadion med sin lille hund og Line.
Der var også et hyggeligt gensyn med Jørgens bror Knud, som fortsat er en habil bordtennisspiller.
Vi var 5 logebrødre, som havde fundet vej til Vallensbæk og den ene historie efter den anden flød over bordet – bl.a. fra dengang Leif Hansen i midten af 60´erne løb rundt i Søndermarken under Finn Andersens og Bent Jørgensens (gamle håndboldspillere fra Stadion) kyndige vejledning – hvem havde troet det?
Stort tillykke fra os alle i Svanholm